ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
3 ส.ค. 2559

สรุปภาวะตลาดภาคเช้า : แกว่งด้านข้าง – SET เช้านี้เคลื่อนไหวออกด้านข้างในกรอบ 1490-1500 จุด หลังแสดงการปรับฐานในช่วงสองวันที่ผ่านมา ด้วยกังวลผลประชามติร่างรัฐธรรมนูญวันอาทิตย์นี้ ส่วนเช้านี้ ยังไม่มีปัจจัยที่มีอิทธิพลต่อตลาดนัก ท่ามกลางภาวะตลาดต่างประเทศในช่วงนี้ ที่เป็นลบเช่นเดียวกัน ส่วนผลประชุมกนง.ในช่วงบ่ายก็น่าจะคงดอกเบี้ย ทำให้ไม่มีนัยต่อ SET ทั้งนี้ SET ปิดตลาดช่วงเช้าที่ระดับ 1500.67 จุด +3.16 จุด หรือ +0.2% ด้วยมูลค่าซื้อขายที่ระดับ 2.6 หมื่นลบ. กลุ่มหลักพลังงาน แบงก์ และ ICT ปิดทรงตัว
กลยุทธ์ที่แนะนำ :  ช่วงบ่าย: คาดจะรีบาวด์ได้ หรือ Downside ที่เหลือของสัปดาห์นี้จะจำกัดที่ 1490 จุด เพื่อรอผลประชามติในสัปดาห์หน้า ส่วนกรอบบนระยะสั้นอยู่ที่ 1510 และ 1520 จุด ตามลำดับ กลยุทธ์ การเก็งกำไรเน้นระยะสั้นๆ และเหมาะกับผู้รับความเสี่ยงได้สูง เนื่องจากตลาดค่อนข้างผันผวน ส่วนผู้มีหุ้นอยู่ อาศัยจังหวะรีบาวด์ ขายปรับพอร์ตบางส่วน ทั้งนี้ หุ้นแนะนำเก็งกำไรตามสัญญาณเทคนิค ได้แก่ BLAND (รับ 1.58 ต้าน 1.67 cut 1.54)
 